ΓΡΑΠΤΗ ΕΡΩΤΗΣΗ E-1605/01

υποβολή: Juan Naranjo Escobar (PPE-DE) προς την Επιτροπή

(1 Ιουνίου 2001)

Θέμα: Σώμα ευρωπαϊκής αστυνομίας

Οι ειρηνευτικές αποστολές στα Βαλκάνια έχουν αποδείξει ότι οι στρατιωτικές δυνάμεις δεν αρκούν από μόνες τους για την ανάληψη των απειράριθμων καθηκόντων τήρησης της δημόσιας τάξης που είναι αναγκαία για τη διατήρηση της σταθερότητας στις ζώνες παρέμβασης. Η απόφαση να δημιουργηθεί μια αστυνομική δύναμη 5 000 ανδρών που θα συνεργάζονται με τα στρατεύματα ταχείας παρέμβασης στις μελλοντικές ειρηνευτικές αποστολέςπήρξε το αντικείμενο της συνεδρίασης της 10ης Μαΐου, όπου οι 15 ανακοίνωσαν τη συμβολή κάθε κράτους μέλους στο σώμα της ευρωπαϊκής αστυνομίας.

Πότε κρίνει η Επιτροπή ότι θα μπορέσει να προσαρμόσει και να επεξεργαστεί την αναγκαία νομική διαδικασία για τη δημιουργία ιδίων αστυνομικών δυνάμεων· Πιστεύει η Επιτροπή ότι αυτή η πρωτοβουλία πρέπει να έχει δικαστική και νομικήποστήριξη, ή ότι η ΕΕ θα έπρεπε να περιλάβει στις αποστολές της δικαστές ήπαλλήλους φυλακών·

Πιστεύει η Επιτροπή ότι, κατά το 2003, θα μπορεί να διαθέτει μια αστυνομική δύναμη, δεδομένου ότι ορισμένα κράτη μέλη δεν μπόρεσαν μέχρι σήμερα να επιλύσουν σε εσωτερικό επίπεδο το πρόβλημα της σύγκρουσης αρμοδιοτήτων που συνεπάγεται η συμμετοχή τους σε ένα ευρωπαϊκό αστυνομικό σώμα·

Απάντηση του κ. Patten εξ ονόματος της Επιτροπής

(31 Ιουλίου 2001)

Θα πρέπει να διευκρινιστεί ότι τα κράτη μέλη δεν προβαίνουν στη σύσταση ευρωπαϊκού αστυνομικού σώματος ούτε μόνιμου σώματος άλλου είδους. Αναπτύσσουν την ικανότητα ταχείας αντίδρασης των αστυνομικών αρχών και των ειδικών μονάδων των κρατών μελών ώστε να μπορούν να παρεμβαίνουν εγκαίρως για τη διευθέτηση εξωτερικών κρίσεων - είτε πρόκειται για αυτόνομες παρεμβάσεις, είτε για τηνποστήριξη παρεμβάσεων των Ηνωμένων Εθνών (ΟΗΕ) ή του Οργανισμού για την Ασφάλεια και τη Συνεργασία στην Ευρώπη (ΟΑΣΕ) - πράγμα που είναι πολύ διαφορετικό από τη σύσταση ευρωπαϊκού αστυνομικού σώματος. Επίσης, αξίζει να σημειωθεί ότι η ανάπτυξη της συνιστώσας αυτής θα πραγματοποιηθεί σε ευρύ φάσμα - από την παρακολούθηση και την κατάρτιση έως τη δίωξη εγκληματικών δραστηριοτήτων και την περιφρούρηση περιοχών - και δεν θα περιορίζεται στη διατήρηση της δημόσιας τάξης και σε δράσεις σε συνδυασμό με τη στρατιωτική δύναμη ταχείας αντίδρασης.

Το χρονοδιάγραμμα θέσπισης του βασικού νομικού πλαισίου που θα καταστήσει λειτουργική την αστυνομική συνιστώσα διευθέτησης κρίσεων της Ένωσης, αποτελεί κυρίως αρμοδιότητα του Συμβουλίου. Σύμφωνα με τις προθέσεις της Ένωσης, το αστυνομικό σώμα αναμένεται να αρχίσει να λειτουργεί με το Ευρωπαϊκό Συμβούλιο του Λάκεν, του 2001, για να καταστεί πλήρως λειτουργικό μέχρι το 2003.

Από νομικής και ποινικής πλευράς, η Επιτροπή συμφωνεί ότι η εν λόγω συνιστώσα διευθέτησης κρίσεων της Ένωσης θα πρέπει να βασίζεται σε συγκεκριμένους στόχους στο πλαίσιο του κράτους δικαίου. Για το σκοπό αυτό, συνεργάστηκε με τα κράτη μέλη για να θέσει έναν αριθμητικό στόχο, όσον αφορά τα επίπεδα του κατάλληλου προσωπικού, από δικαστές και εισαγγελείς έως σωφρονιστικούςπαλλήλους, που θα μπορούσαν να διατεθούν από τα κράτη μέλη για ενέργειες διευθέτησης κρίσεων. Ο αριθμητικός αυτός στόχος ανακοινώθηκε στο Ευρωπαϊκό Συμβούλιο του Γκέτεμποργκ, του Ιουνίου 2001. Επιπλέον, η Επιτροπή προκηρύσσει διαγωνισμούς για την επιλογή έργων κατάρτισηςπαλλήλων των κρατών μελών που είναι δυνατόν να χρησιμοποιηθούν σε ενέργειες διευθέτησης κρίσεων. Αυτό θα συμβάλει στη βελτίωση τόσο των ποσοτικών όσο και των ποιοτικών πτυχών του συγκεκριμένου στόχου, αυξάνοντας τον αριθμό των καταρτισμένωνπαλλήλων που θα μπορούν να διατεθούν μακροπρόθεσμα και εξασφαλίζοντας την καλύτερη κατάρτισή τους σε θέματα διευθέτησης κρίσεων.

Όσον αφορά την ημερομηνία-στόχο του 2003 για τη δημιουργία αστυνομικής συνιστώσας της Ένωσης για τη διευθέτηση κρίσεων, το θέμα αυτό θα πρέπει ναποβληθεί στο Συμβούλιο, δεδομένου ότι η ικανότητα αυτή μπορεί να αναπτυχθεί με βάση την εθελοντική συμμετοχή των κρατών μελών. Ωστόσο, η Επιτροπή σημειώνει ότι, με βάση τις ενδείξεις από τη διάσκεψη των διοικητών των αστυνομικών σωμάτων της Ένωσης, που πραγματοποιήθηκε στις Βρυξέλλες, στις 10 Μαΐου 2001, τα κράτη μέλη αναμένεται ναλοποιήσουν το συγκεκριμένο στόχο που τέθηκε στη Φέιρα, μέχρι τα τέλη του 2001.